सरकार से मध्यम वर्ग को हुए लाभ से जुड़े सवाल के जवाब में उन्होंने कहा, भाजपा नीत राजग सरकार में मध्यम वर्ग को काफी लाभ हुआ है। जहां संप्रग सरकार में महंगाई दर 10 प्रतिशत के आसपास थी, वहीं अभी यह 4 प्रतिशत के करीब है। इस सरकार ने सत्ता में आते ही आयकर छूट की सीमा को 50,000 रुपये बढ़ाकर 2.5 लाख रुपए कर दिया। साथ ही तीन लाख रुपए तक की आय पर 2,500 रुपए की अतिरिक्त छूट दी गई। इस प्रकार से तीन लाख रुपए तक की आय कर मुक्त हो गई।